wickkiey/tamil-wikipedia-chunked huggingface dataset:
# இயற்நிலை ஒளிப்படவியல்

**இயற்நிலை ஒளிப்படவியல்** அல்லது **நேர்மையான ஒளிப்படம்** *(Candid photography)* எடுத்தல் என்பது, ஒரு தோன்றெழில் தோற்றத்தை உருவாக்காமல் ஒளிப்படம் எடுப்பதாகும். இந்த பாணி தன்னிச்சையான ஒளிப்படம் எடுத்தல் அல்லது நொடிச்சுடு (ஸ்னாப் சூட்டிங்) என்றும் அழைக்கப்படுகிறது. நேர்மையான ஒளிப்படம் எடுத்தல் என்பது ஒரு ஒளிப்படக் கூடம் அல்லது தோன்றெழிலாக நிறுத்தி ஒளிப்பட சுடுதடலில் மீண்டும் உருவாக்க முடியாத இயற்கையான வெளிப்பாடுகள் மற்றும் தருணங்களைப் படம்பிடிக்கிறது. இந்த பாணி ஒளிப்படவியலில் பெரும்பாலும் மக்கள் படக்கருவியை கவனிக்காமல் அவர்களின் இயல்பான நிலையில் படம்பிடிக்கப் பயன்படுகிறது. வாழ்க்கையின் நேர்மையான வெளிப்பாடுகள் மற்றும் தருணங்களைப் படம்பிடிப்பதில் முக்கிய கவனம் செலுத்தப்படுகிறது. நேர்மையான ஒளிப்படவியலில் பெரும்பாலும் தோரணை செய்யப்பட்ட ஒளிப்படத்தை விட உட்பொருளின் நேர்மையான பிரதிநிதித்துவமாகக் கருதப்படுகிறது.  
பல்வேறு வகையான விசயங்களையும் சந்தர்ப்பங்களையும் படம்பிடிக்க இயற்நிலை ஒளிப்படவியலை பயன்படுத்தப்படலாம். தெருவீதி ஒளிப்படவியல், திருமண ஒளிப்படக்கலை, உருவப்பட புகைப்படம் எடுத்தல் மற்றும் நிகழ்வு ஒளிப்படவியல் ஆகியவற்றிற்கான பிரபலமான ஒளிப்பட பாணியாக இது உள்ளது. தெருவில் அல்லது பூங்காக்கள் மற்றும் கடற்கரைகள் போன்ற பிற பொது இடங்களில் மக்கள் நடப்பது, குழந்தைகள் விளையாடுவது அல்லது குடும்பக் கூட்டங்கள் போன்ற வாழ்க்கையின் நேர்மையான தருணங்களைப் படம்பிடிக்க இதைப் பயன்படுத்தலாம். மகிழ்ச்சி மற்றும் கொண்டாட்டத்தின் தருணங்களைப் படம்பிடிக்கவும் இதைப் பயன்படுத்தலாம். புகைப்பட பத்திரிகை மற்றும் ஆவணப்பட ஒளிப்படத்திலும் இயற்நிலை ஒளிப்படவியல் பயன்படுத்தப்படுகிறது.  
அழகாக நடனமாடும், தோன்றெழில் ஒளிப்படங்கள் எந்த ஒரு புகைப்படத் தொகுப்பிற்கும் முதுகெலும்பாக இருந்தாலும், இந்த நேர்மையான தருணங்களில் படம்பிடிக்கப்படும் அந்த சாதாரண தருணங்கள் கூட, மிகவும் அழகான ஒன்றாக இருக்கிறது. இதுபோன்ற தருணங்கள், கள்ளப் பார்வைகள் மற்றும் சொல்லப்படாத வார்த்தைகளுக்கு இடையிலான தருணங்கள் ஆகும். நேர்மையான ஒளிப்படங்கள், சரியாக தோன்றெழில் கொடுத்த புகைப்படங்கள் தவறவிடும் அளவிற்கு உயிரோட்டத்தையும், வண்ணத்தையும் படம்பிடிக்கின்றன. எந்தவொரு நிகழ்நேர, நொடியின் ஒளிப்பட பாணியும் இயற்நிலை ஒளிப்படவியல் என்று குறிப்பிடப்படுகிறது.
# கோப்ரி- பாச்பாக்வடி சட்டமன்றத் தொகுதி

**கோப்ரி- பாச்பாக்வடி சட்டமன்றத் தொகுதி** (Kopri-Pachpakhadi Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது தானே மாவட்டத்தில் அமைந்துள்ளது.
# கோப்ரி- பாச்பாக்வடி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | ஏக்நாத் சிண்டே | சிவ சேனா</br> |
| 2014 |  |  |
| 2019 |  |  |
| 2024 | } |  |
# சுல்தான் அப்துல் சமாட் கட்டடம்

**சுல்தான் அப்துல் சமாட் கட்டடம்** (ஆங்கிலம்: *Sultan Abdul Samad Building*; மலாய்: *Bangunan Sultan Abdul Samad*; சாவி: باڠونن سلطان عبدالصمد; சீனம்: 苏丹阿都沙末大厦) என்பது மலேசியா, கோலாலம்பூர் மாநகர மையப் பகுதியில் உள்ள 19-ஆம் நூற்றாண்டு வரலாற்றுக் கட்டடம் ஆகும். மெர்டேக்கா சதுக்கம் மற்றும் அரச சிலாங்கூர் மகிழகம் *(Royal Selangor Club)* ஆகியவற்றுக்கு முன்புறம் ராஜா சாலையில் அமைந்துள்ளது.  
இந்தக் கட்டடம் முதலில் பிரித்தானிய குடியேற்றவிய நிர்வாகத்தின் அலுவலகங்களைக் கொண்டிருந்தது; மேலும் அதன் தொடக்ககால ஆண்டுகளில் இந்தக் கட்டடம் அரசாங்க அலுவலகங்கள் *(Government Offices)* என்று அழைக்கப்பட்டது.  
இந்தக் கட்டடத்தின் கட்டுமானப் பணிகள் தொடங்கிய கட்டத்தில், சிலாங்கூரின் சுல்தானாக இருந்த சுல்தான் அப்துல் சமாட் அவர்களின் நினைவாக, 1974-ஆம் ஆண்டில் சுல்தான் அப்துல் சமாட் கட்டடம் என்று மறுபெயரிடப்பட்டது. தற்போது இந்தக் கட்டடத்தில் மலேசிய தொடர்பு மற்றும் இலக்கவியல் அமைச்சு மற்றும் மலேசிய சுற்றுலா, கலை மற்றும் பண்பாட்டு அமைச்சு ஆகிய இரண்டு அமைச்சுகளும் உள்ளன.  
இந்தக் கட்டடம் ஒரு காலக் கட்டத்தில் மலேசியாவின் உயர் நீதிமன்றங்களைக் கொண்டிருந்தது. மலேசிய உயர்நீதிமன்றம்; மலேசிய உச்சநீதிமன்றம்; மலேசிய மேல்முறையீட்டு நீதிமன்றம் ஆகிய மூன்று நீதிமன்றங்களும் இந்தக் கட்டடத்தில் தான் செயல்பட்டன. 2000-களின் முற்பகுதியில் மலேசிய உச்சநீதிமன்றமும் மலேசிய மேல்முறையீட்டு நீதிமன்றமும் புத்ராஜெயாவில் உள்ள மலேசிய நீதி அரண்மனைக்கு மாற்றப்பட்டன. 2007-இல் மலாயா உயர் நீதிமன்றம்; கோலாலம்பூர் நீதிமன்ற வளாகத்திற்கு *(Kuala Lumpur Courts Complex)* மாற்றப்பட்டது.
# சுல்தான் அப்துல் சமாட் கட்டடம்

## வரலாறு

பிரித்தானிய குடியேற்றவிய நிர்வாகத்தின் அரசாங்க அலுவலகங்கள் முதன்முதலில் பிளப் சாலையில் இருந்தன. அதாவ்து இன்றைய புக்கிட் அமான் சாலைப் பகுதியில், மெர்டேக்கா சதுக்கத்திற்கு எதிர்புறம் உள்ள ஒரு மலையில் அமைந்திருந்தன.  
ஒரு காலக்கட்டத்தில் அரசு அலுவலகங்களுக்கு கூடுதலான இடங்கள் தேவைப் பட்டன; மலையில் ஏறி இறங்க வேண்டிய சிரமங்கள் குறித்து பொதுமக்களின் புகார்கள் போன்ற காரணங்களினால் அரசாங்க அலுவலகங்களை வேறு ஒரு புதிய இடத்திற்கு மற்றலாம் என முடிவு செய்யப்பட்டது. அதன் பின்னர், சிலாங்கூர் பொதுப்பணித் துறையின் மாநிலப் பொறியாளர் சார்லஸ் எட்வின் இஸ்பூனர் *(Charles Edwin Spooner)*, கிள்ளான் ஆற்றின் அருகே உள்ள சமவெளிப் பகுதியில் அரசு அலுவலகங்களைக் கட்டலாம் என முன்மொழிந்தார்.  
அந்த முன்மொழிவு, செலவுகள் காரணமாக நிராகரிக்கப்பட்டது. ஆனாலும், சிலாங்கூரின் பிரித்தானிய அரசப் பிரதிநிதி *(British Resident)* வில்லியம் எட்வர்ட் மேக்ஸ்வெல் *(William Edward Maxwell)* என்பவர் குறைந்த செலவிலான இரண்டாவது திட்டத்தை ஏற்றுக்கொண்டார். இந்தக் கட்டடம் 1.034 எக்டேர் பரப்பளவில் அமைந்துள்ளது.  
கட்டடத்தின் தரை 4,208.5 சதுர மீட்டர் (45,300 சதுர அடி) பரப்பளவைக் கொண்டுள்ளது. இந்தக் கட்டடத்தின் கட்டுமானத்தில் 4 மில்லியன் செங்கற்கள், 2,500 பீப்பாய்கள் சீமைக்காரை, 18,000 பீக்கள் *(Picul)* சுண்ணாம்பு, 5,000 பவுண்டுகள் தாமிரம், 50 டன் எஃகு, இரும்பு; மற்றும் சுமார் 30,000 கன அடி தேக்கு மரங்கள் பயன்படுத்தப்பட்டன.  
இந்தக் கட்டடம் கட்டப்படுவதற்கு முன்னர், பிரிக்பீல்ட்ஸ் பகுதியில் கட்டடக் கட்டுமானத்திற்கு ஏற்ற உயர்தர செங்கற்கள், ஓடுகள் மற்றும் பிற கட்டடப் பொருட்களை அதிக அளவில் உற்பத்தி செய்வதற்காக ஒரு தொழிற்சாலையை நிறுவினார்கள். இந்தக் கட்டடத்தின் கட்டுமானச் செலவு 152,000 நீரிணை டாலர்கள் ஆகும்.
# தரைப்படை வீரர்களின் மனைவிகள் நலச் சங்கம்

**தரைப்படை வீரர்களின் மனைவிகள் நலச் சங்கம்** (*Army Wives Welfare Association*) என்பது இந்தியாவில் செயல்படும் இலாப நோக்கற்ற அமைப்பாகும். இது தரைப்படை வீரர்களின் மனைவி, குழந்தைகள் அல்லது சார்ந்திருப்பவர்களுக்காகச் செயல்படுகிறது. இந்தச் சங்கம் 1966ஆம் ஆண்டு நிறுவப்பட்டது. போரில் விதவைகளான, போர் உயிரிழப்புகளுக்கு மறுவாழ்வு அளிப்பதை நோக்கமாகக் கொண்டுள்ளது. இதைத் தவிர, சங்கம் தொழில் பயிற்சியை ஏற்பாடு செய்து பயனாளிகளுக்கு அதிகாரம் அளிக்கிறது.  
தரைப்படை வீரர்களின் மனைவிகள் நலச் சங்க முன்னாள் தலைவரான மதுலிகா இராவத் திசம்பர் 8, 2021 வரை பாதுகாப்புத் துறையினரின் மனைவிகள் நலச் சங்கத்தின் தலைவராகவும் இருந்தார். உபேந்திர திவேதியின் மனைவி சுனிதா திவேதி தற்போது தரைப்படை வீரர்களின் மனைவிகள் நலச் சங்கத் தலைவராகப் பணியாற்றி வருகிறார்.
# கருநாடகக் கொங்கணி சாகித்திய அகாதமி

**கருநாடகக் கொங்கணி சாகித்திய அகாதமி** (*Karnataka Konkani Sahitya Academy*) கொங்கணி மொழி, கொங்கணி இலக்கியத்தை மேம்படுத்துவதற்காக இந்திய மாநிலமான கருநாடகத்தில் தோற்றுவிக்கப்பட்ட ஓர் அமைப்பாகும். கருநாடக அரசு 20 ஏப்ரல் 1994 அன்று கருநாடகக் கொங்கணி சாகித்திய அகாதமியை நிறுவியது. இந்த அமைப்பு ஒவ்வொரு ஆண்டும் கருநாடக அரசின் நிதிநிலை அறிக்கையின் மூலம் நிதியுதவியினைப் பெறுகிறது.
# கருநாடகக் கொங்கணி சாகித்திய அகாதமி

## கொங்கணி

கொங்கணி என்பது இந்ய-ஐரோப்பிய மொழிகளின் குடும்பத்தைச் சேர்ந்த ஓர்இந்தோ-ஆரிய மொழியாகும். மேலும் இது இந்தியாவின் மேற்குக் கடற்கரைப் பகுதியில் பேசப்படுகிறது. கொங்கணி இந்திய அரசியலமைப்பின் 8வது அட்டவணையில் சேர்க்கப்பட்டுள்ள 22 அட்டவணைப்படுத்தப்பட்ட மொழிகளில் ஒன்றாகும். கொங்கணி இந்திய மாநிலமான கோவாவின் அதிகாரப்பூர்வ மொழியாகும். இது மகாராட்டிர, கருநாடகம், வடக்கு கேரளா, தாத்ரா மற்றும் நகர் அவேலி, தமன் மற்றும் தியூவில் சிறுபான்மை மொழியாகும்.
# கருநாடகக் கொங்கணி சாகித்திய அகாதமி

## விருது

கருநாடகக் கொங்கணி சாகித்திய அகாதமி 1995ஆம் ஆண்டு முதல் கொங்கணி மொழி வளர்ச்சிக்குப் பாடுபட்டவர்களுக்கு விருது வழங்கி சிறப்பித்து வருகிறது. இந்த விருதுகள் இலக்கியம், கலை, நாட்டுப்புறக் கலை உள்ளிட்டப் பல பிரிவுகளில் ஆண்டு தோறும் வழங்கப்படுகிறது.
| 2023 | மார்செல் எம் டிசோசா | இலக்கியம் |  |
| --- | --- | --- | --- |
| 2023 | ஆரி பெர்னாண்டசு | கலை |  |
| 2023 | அசோக தாமு காசரகோடா | நாட்டுப்புறவியல் | } |
# கருநாடகக் கொங்கணி சாகித்திய அகாதமி

## விழா

கருநாடகக் கொங்கணி சாகித்திய அகாதமி அமைப்பு ஒவ்வொரு வருடமும் *கொங்கணி லோகோத்சவ்* உட்படப் பல நிகழ்வுகளை நடத்துகிறது.
# ஒடிசா சாகித்திய அகாதமி

**ஒடிசா சாகித்திய அகாதமி** (*Odisha Sahitya Akademi*) என்பது ஒடிசாவில் 1957ஆம் ஆண்டு நிறுவப்பட்ட ஒரு நிறுவனமாகும். ஒடியா மொழி, ஒடியா இலக்கிய மேம்பாட்டிற்காக இந்த அமைப்பு தோற்றுவிக்கப்பட்டது. இது ஒரு தன்னாட்சி பெற்ற இலக்கிய அமைப்பாக உருவாக்கப்பட்டது. 1970ஆம் ஆண்டு ஒரு சமூகமாக மாற்றப்பட்டது.
# ஒடிசா சாகித்திய அகாதமி

## செயல்பாடுகள்

ஒடியா சாகித்திய அகாதமி, ஒடியா மொழி மற்றும் இலக்கியத்தை மேம்படுத்துவதற்காகப் பல்வேறு நடவடிக்கைகளை மேற்கொள்கிறது. இவற்றில் முக்கியமானவை கீழே கொடுக்கப்பட்டுள்ளன.
# ஒடிசா சாகித்திய அகாதமி

## செயல்பாடுகள்

### வெளியீடுகள்

ஒடியா சாகித்திய அகாதமி, ஒடியா மொழியில் புத்தகங்கள், ஒடியா மொழியிலிருந்து இலக்கிய மொழிபெயர்ப்புகள், ஒடியா மொழியின் மேம்பாட்டிற்காகப் பருவ இதழ்களை வெளியிடுகிறது.  
1993ஆம் ஆண்டு தொடங்கப்பட்ட இந்தப் பரிசு, ஒடியா இலக்கியத்திற்கான வாழ்நாள் பங்களிப்புக்காக வழங்கப்படுகிறது.  
- ஒடிசா சாகித்திய அகாதமி விருது  
பல்வேறு பிரிவுகளில் ஒடியா இலக்கியத்திற்குச் சிறந்த பங்களிப்பு செய்ததற்காக இந்தப் பரிசு வழங்கப்படுகிறது.
# ஒடிசா சாகித்திய அகாதமி

## செயல்பாடுகள்

### இலக்கிய ஊக்குவிப்பு நிகழ்வுகள்

- இலக்கியக் கருத்தரங்கு
- பள்ளி மற்றும் கல்லூரி நூலகங்களுக்குப் புத்தகங்களை வழங்குதல்
- ஒடிசாவிற்கு உள்ளேயும் வெளியேயும் பல்வேறு இடங்களில் இலக்கியப் பயிற்சிப் பட்டறைகளை ஏற்பாடு செய்தல்
# கேப்ரியேல் கிர்மாங்

மிரைர் **கேப்ரியேல் கிர்மாங்** (*Mirair Gabriela Nigirmang*) (1922-10 அக்டோபர் 2007) ஒரு பலாவுவைச் சேர்ந்த அமைதி மற்றும் அணுசக்தி எதிர்ப்பு ஆர்வலர் ஆவார்.
# கேப்ரியேல் கிர்மாங்

## பின்னணி

1922 ஆம் ஆண்டில் பலாவுவில் கிர்மாங் பிறந்தார். இவரது தந்தை ஐரா, தாய் கோரோரையும் சேர்ந்தவர்கள். இவரது பெற்றோர் இருவரும் தங்கள் குலங்களுக்குள் உயர் பதவிகளில் இருந்தனர்.  
யப்பானிய நிர்வாகத்தின் கீழ் இருந்தபோது பலாவுவில் வளர்ந்தார். பின்னர் இரண்டாம் உலகப் போரின் போது கிர்மாங் குறைவான கல்வியையேப் பெற்றார்.
# கேப்ரியேல் கிர்மாங்

## தொழில் வாழ்க்கை

பலாவுவில் அணுக்கரு ஆயுதங்களைப் பயன்படுத்துதல், சேமித்தல் மற்றும் அகற்றுவதைத் தடைசெய்த உலகின் முதல் அணுசக்தி இல்லாத அரசியலமைப்பை உருவாக்குவதில் கிர்மாங் முக்கியப் பங்கு வகித்ததாகக் கருதப்படுகிறது. 1979 ஆம் ஆண்டில் அரசியலமைப்பு நடைமுறைக்கு வந்தது. 92% மக்கள் ஆதரவுடன் அது நிறைவேற்றப்பட்டது. நாட்டிற்குள் அணு ஆயுதங்களை கொண்டு வருவதற்கு முன்பு 75% வாக்காளர்களிடமிருந்து ஒப்புதல் பெறப்பட வேண்டும் என்ற ஒரு பிரிவு அந்த ஆவணத்தில் இருந்தது. 1979-1994 க்கு இடையில் அரசியலமைப்பு பிரிவு பதினொரு முறை வாக்களிக்கப்பட்ட பின்னர் உறுதி செய்யப்பட்டது.  
ஐம்பது ஆண்டுகளாக கிரமாங் பெண்கள் அமைப்பான *ஓட்டில் எ பெலுவாட்* என்ற அமைப்பை (‘எங்கள் நிலத்தின் நங்கூரம்’) வழிநடத்தினார். இந்த அமைப்பு அரசியலமைப்பில் அணுசக்தி இல்லாத பிரிவை தொடர்ந்து பாதுகாத்தது.  
1987 ஆம் ஆண்டில், பலாவு அரசாங்கம் 75% ஆதரவை விட குறைந்த பெரும்பான்மை தேவைப்படும் வகையில் இந்த பிரிவை திருத்த முயன்றபோது, கிர்மாங் ஐம்பது வயதான பெண்களை ஒன்று திரட்டி நீதிமன்றத்தை நாடினார். அவர்கள் அரசாங்காத்தால் அச்சுறுத்தப்பட்டனர். கிர்மாங்கின் வீடு தீக்கிரையாக்கப்பட்டது. ஆதரவைக் கோரி, இவர் ஐக்கிய நாடுகள் அவையில் முறையிட்டார். மேலும் ஐக்கிய அமெரிக்கப் பேரவையில் உரையாற்றினார். இருப்பினும், 1989 ஆம் ஆண்டில் இந்த வழக்கு மீண்டும் நீதிமன்றத்திற்கு கொண்டு செல்லப்பட்டது அரசாங்கம் ஒருதலைப்பட்சமாக 50% வாக்காளர் ஆதரவு இருந்தாலே போதும் என்று விதியை திருத்தியது.  
1988 ஆம் ஆண்டில், கிர்மாங் தலைமையிலான அமைப்பான, *ஓட்டில் ஏ பெலூட்* அமைதிக்கான நோபல் பரிசுக்குப் பரிந்துரைக்கப்பட்டது. மேலும் 2005 ஆம் ஆண்டில் சுவிட்சர்லாந்தை தளமாகக் கொண்டு அமைத்திக்காக பிரசாரம் மேற்கொள்ளும் 1000 பெண்களில் கிர்மாங்கும் அமைதிக்கான நோபெல் பரிசுக்கு பரிந்துரைக்கப்பட்டார். 1993 ஆம் ஆண்டில், ஐக்கிய நாடுகள் சூழல் திட்டத்திலிருந்து உலகளாவிய 500 என்ற விருதைப் பெற்றார்.
# உலாய் ஒட்டோபெட்

**உலாய் ட்ரூடி ஒட்டோபெட்** (*Ulai Trudy Otobed*) பிறப்புஃ 31 டிசம்பர் 1941) பலாவுவைச் சேர்ந்த மருத்துவர் ஆவார். 1965 ஆம் ஆண்டில் இவர் ஒரு மருத்துவராகத் தகுதி பெற்ற முதல் மைக்ரோனேசிய பெண் ஆனார். மேலும் ஒரு மேசைப்பந்தாட்ட வீரரான இவர், 1963 இல் நடைபெற்ற தெற்கு பசிபிக் விளையாட்டுப் போட்டிகளில் டென்னிசில் தங்கப் பதக்கம் வென்றார். மேலும் மூன்று பிரிவுகளில் பிஜியின் தேசிய வாகையாளராகவும் இருந்தார்.
# உலாய் ஒட்டோபெட்

## இளமை வரலாறு

ஒட்டோபெட், பலாவுவான் தீவான பாபெல்டாபில் உள்ள ஐமலி எனும் ஊரில் *பெரெங்கெஸ் ஒய்டெராங்* மற்றும் *டாரெஞ்சல் ஒட்டோபெட்* ஆகியோரின் ஆறு குழந்தைகளில் இரண்டாவது குழந்தையாகப் பிறந்தார். இவரது சகோதரர் *ரெச்சியுவாங் டெமாய் ஒட்டோபெட்* பூச்சியியலில் பட்டம் பெற்ற முதல் பலாவியன் ஆனார். ஒட்டோபெட் தனது ஆறு வயதில் என்கெரெம்லெங்குயியில் உள்ள பள்ளியில் சேந்தார். 1953 மற்றும் 1956 க்கு இடையில் இவர் பலாவ் இடைநிலைப் பள்ளியில் மாணவராக இருந்தார். பின்னர், 1956 இல் பசிபிக் தீவுகள் மத்திய பள்ளிக்குச் சென்று கல்வி கற்றார். பிஜியில் உள்ள மத்திய மருத்துவப் பள்ளியில் அனுமதிக்கப்பட்டார். 1960 ஆம் ஆண்டில் செவிலியம் பயின்றார். பின்னர் மெக்டொனால்டு நினைவு மருத்துவமனையில் இரண்டு ஆண்டு பயிற்சி மருத்துவராக பணியாற்றினார். 1968 இல் மருத்துவ வாரியத் தேர்வுகளில் தேர்ச்சி பெற்றார்.  
1968 ஆம் ஆண்டில் ஒட்டோபெட்நியூசிலாந்தில் ஆறு மாத பயிற்சியை மேற்கொண்ட பின்னர், ஓக்லாந்து மருத்துவமனை வாரியத் தேர்வில் தேர்ச்சி பெற்று 1969 இல் மகப்பேறியலில் சான்றிதழ் பட்டம் பெற்றார். 1970 மற்றும் 1973 க்கு இடையில் ஓக்லாந்து பல்கலைக்கழகத்தில் மகப்பேறியல் மற்றும் மகளிர் மருத்துவ முதுகலை பள்ளியில் படிப்பதற்காக நியூசிலாந்திற்குத் திரும்பினார். மேலும் தேசிய மகளிர் மருத்துவமனையில் அறுவை சிகிச்சை நிபுணராகவும் பதிவாளராகவும் பணியாற்றினார். 1974 மற்றும் 1976 க்கு இடையில் இவர் இந்தியாவின் மைசூர் மருத்துவக் கல்லூரியில் பயின்றார். மருத்துவம் மற்றும் அறுவை சிகிச்சையில் பட்டம் பெற்றார். 1977 ஆம் ஆண்டில் வெளிநாட்டு மருத்துவ பட்டதாரிகளுக்கான அமெரிக்கத் தேர்வில் தேர்ச்சி பெற்றார். இவர் பலாவு தேசிய உதவித்தொகை வாரியத்திலும் பணியாற்றினார்.
# உலாய் ஒட்டோபெட்

## விளையாட்டு

1963 தென் பசிபிக் விளையாட்டுப் போட்டிகளில் தங்கம் வென்ற பிஜி மேசைப்பந்தாட்ட அணியின் ஒரு பகுதியாக இவர் இருந்தார். அடுத்த ஆண்டு பெண்கள் ஒற்றையர், பெண்கள் இரட்டையர் மற்றும் கலப்பு இரட்டையர் போட்டிகளில் பிஜிய தேசிய வாகையாளராக இருந்தார்.
# யூரோப்பியம்(II) ஆக்சைடு

**யூரோப்பியம்(II) ஆக்சைடு** (*Europium(II) oxide*) என்பது EuO என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். யூரோப்பியம் தனிமத்தின் ஆக்சைடுகளுள் ஒன்றான இதனுடன் யூரோப்பியம்(III) ஆக்சைடு மற்றும் கலப்பு இணைதிறன் யூரோப்பியம் (II, III) ஆக்சைடு ஆகிய ஆக்சைடுகளும் அறியப்படுகின்றன.
# யூரோப்பியம்(II) ஆக்சைடு

## தயாரிப்பு

யூரோப்பியம்(III) ஆக்சைடை தனிமநிலை யூரோப்பியத்துடன் சேர்த்து 800 °செல்சியசு வெப்பநிலையில் ஒடுக்க வினைக்கு உட்படுத்தி தொடர்ந்து 1150 °செல்சியசு வெப்பநிலையில் வெற்றிட வடிகட்டுதல் மூலம் யூரோப்பியம்(II) ஆக்சைடைத் தயாரிக்கலாம்.  
:Eu<sub>2</sub>O<sub>3</sub> + Eu → 3 EuO  
யூரோப்பியம் ஆக்சிகுளோரைடுடன் இலித்தியம் ஐதரைடு சேர்மத்தைச் சேர்த்து வினைபுரியச் செய்தாலும் யூரோப்பியம்(II) ஆக்சைடு உருவாகும்.  
:2 EuOCl + 2 LiH → 2 EuO + 2 LiCl + H<sub>2</sub>  
நவீன ஆராய்ச்சியில், யூரோப்பியம் அணுக்கள் மற்றும் ஆக்சிசன் மூலக்கூறுகளிலிருந்து நேரடியாக புறமூலக்கூறு கற்றைப்படிதல் மூலம் மெல்லிய படலங்களை உருவாக்க முடியும். இந்த படலங்களில் ஒரு சதவீதத்திற்கும் குறைவான Eu<sup>3+</sup> மாசுபாடு உள்ளது.
# யூரோப்பியம்(II) ஆக்சைடு

## பண்புகள்

யூரோபியம்(II) ஆக்சைடு படிகமாக இருக்கும்போது ஓர் ஊதா நிற சேர்மமாகவும் மெல்லிய படல வடிவில் இருக்கும்போது வெளிப்படையான நீலமாகவும் உள்ளது. ஈரப்பதமான வளிமண்டலத்தில் இது நிலையற்றது. மெதுவாக மஞ்சள் யூரோப்பியம்(II) ஐதராக்சைடாகவும், பின்னர் வெள்ளை யூரோப்பியம்(III) ஐதராக்சைடாகவும் மாறுகிறது.  
யூரோப்பியம்(II) ஆக்சைடு 69.3 கெல்வின் கியூரி வெப்பநிலையுடன் பெர்ரோ காந்தத்தன்மை கொண்டுள்ளது. சுமார் 5-7% தனிம யூரோப்பியம் சேர்க்கப்படுவதால், இது 79 கெல்வின் வெப்பநிலைக்கு அதிகரிக்கிறது. கியூரி வெப்பநிலைக்குக் கீழே கடத்துத்திறனில் வியத்தகு அதிகரிப்புடன், மிகப்பெரிய காந்த எதிர்ப்புத் திறனையும் காட்டுகிறது. கியூரி வெப்பநிலையை அதிகரிக்கும் மற்றொரு வழி கடோலினியம், ஓல்மியம் அல்லது இலந்தனம் ஆகியவற்றை கலப்பு செய்து அதிகரிக்கலாம்.
# மக்நாசு மாலிக்

**மக்நாசு மாலிக்** (*Mahnaz Malik*) (பிறப்பு: பிப்ரவரி 4,1977) ஒரு பிரித்தன்-பாக்கித்தான் பார் அட் லாவும், தீர்ப்பாணைய நடுவரும், எழுத்தாளரும் ஆவார். பாக்கித்தான், இங்கிலாந்து மற்றும் அமெரிக்க ஐக்கிய நாடுகளுக்கும் இடையிலான ஒத்துழைப்பை மேம்படுத்துவதில் இவர் பணியாற்றி வருகிறார். பாக்கித்தானில் தடுத்து வைக்கப்பட்டுள்ள குழந்தைகளுக்கு சட்ட உதவி வழங்கும் திட்டத்தை நிறுவ இவர் ஐரோப்பிய மற்றும் இங்கிலாந்து நிதியைப் பெற்றார். முதலீட்டாளர்கள் மற்றும் மாநிலங்கள் சம்பந்தப்பட்ட சிக்கலான சர்வதேச மோதல்களில் இவர் நிபுணத்துவம் பெற்றவர்.  
மாலிக் சர்வதேச சட்டத்திற்கான லாட்டர்பாக்ட் மையத்தில் ஒரு கூட்டாளர் சக ஊழியராகவும், வார்பர்க் நிறுவனத்தில் வருகையாளர் சக உறுப்பினராகவும், கேம்பிரிட்ச் ஹியூஸ் அவையின் ஆட்சிமன்றக் குழு உறுப்பினராகவும் உள்ளார். உலக வங்கியின் நிதி ஒப்புதல் வழங்கும் வாரியத்தின் ஏழு வெளி நீதிபதிகளில் இவரும் ஒருவர்.
# மக்நாசு மாலிக்

## இளமை வாழ்க்கையும் கல்வியும்

மக்நாசு மாலிக், பாக்கித்தானின் இலாகூரில் பிறந்தார். 1995 ஆம் ஆண்டில் கராச்சி இலக்கணப் பள்ளியில் பட்டம் பெற்ற பிறகு, பிரித்தானிய செவெனிங் அமைப்பின் உதவித்தொகையைப் பெற்றார். இது ஐக்கிய இராச்சியத்தில் இளங்கலை படிப்பை மேற்கொள்ள உதவியது. அங்கு இவர் கேம்பிரிச்சுப் பல்கலைக்கழகத்தில் சட்ட ஆராய்ச்சி செய்யத் தேர்ந்தெடுத்தார். 1998 ஆம் ஆண்டில், சட்டப் பட்டம் பெற்றார்.
# மக்நாசு மாலிக்

## தொழில் வாழ்க்கை

பட்டம் பெற்ற பிறகு, மக்நாசு அமெரிக்கா, இங்கிலாந்து மற்றும் பாக்கித்தானில் சட்ட பயியில் ஈடுபட்டார். இவர் 2002 இல் நியூயார்க்கு நகரத்திலும், 2012 இல் இங்கிலாந்து மற்றும் வேல்ஸிலும் பயிற்சியினை மேற்கொள்ள அனுமதிக்கப்பட்டார். 1965 ஆம் ஆண்டு பதிவுகள் தொடங்கியதிலிருந்து முதலீட்டு தகராறுகளுக்கான தீர்வுக்கான சர்வதேச மையத்தின் குழுவில் நியமிக்கப்பட்ட இளைய பெண்மணியாக இருந்தார். மேலும் உலக வங்கியின் முதலீட்டு தகராறுகளுக்கான தீர்வுக்கான சர்வதேச மையத்தின் நடுவர் குழுவின் உறுப்பினராகவும் உள்ளார்.
# மக்நாசு மாலிக்

## தொழில் வாழ்க்கை

### எழுதுதல் மற்றும் வெளியீடுகள்

மக்நாசு தனது தந்தையிடமிருந்து எழுதுவதில் ஆர்வத்தைப் பெற்றார். இதன் விளைவாக இவர் இளம் வயதிலேயே பல கதைகளையும் புத்தகங்களையும் எழுதினார். 1992 ஆம் ஆண்டில், மக்நாசுக்கு 15 வயதாக இருந்தபோது, எழுதிய "ஸ்ட்ரேஞ்சர்ஸ் இன் தி சேம் வேர்ல்ட்" என்ற கதை சார்க் அமைப்பின் (தெற்காசிய நாடுகளின் பிராந்தியக் கூட்டமைப்பு) கட்டுரை எழுதுவதற்கான தங்கப் பதக்கத்தை வென்றது. 1993 ஆம் ஆண்டில், மக்நாசு மாலிக் தனது முதல் புத்தகமான *ஹோப்ஸ் ட்ரீம்ஸ் & ரியாலிட்டிஸ்* என்ற சிறுகதைத் தொகுப்பை வெளியிட்டார். 1994 ஆம் ஆண்டில் தெற்காசிய வெளியீடுகளால் வெளியிடப்பட்ட மாலிக்கின் இரண்டாவது புத்தகமான *டிஃபையன்ஸ்*, இந்திய எழுத்தாளர் குஷ்வந்த் சிங் மற்றும் அப்போதைய பாக்கித்தான் பிரதமர் பெனாசீர் பூட்டோ ஆகியோரால் பாராட்டப்பட்டது.
# மக்நாசு மாலிக்

## விருதுகளும் கௌரவமும்

2001 ஆம் ஆண்டில், மக்நாசு மாலிக் இங்கிலாந்து மற்றும் வேல்ஸின் அதிகாரப்பூர்வ சட்ட சங்கத்திலிருந்து “ஆண்டின் தேசிய பயிற்சி வழக்கறிஞர்” மற்றும் “சர்வதேச அரங்கில் வெற்றி பெறுவதற்கான பயிற்சி வழக்கறிஞர்” ஆகிய இரண்டு விருதுகளை வென்றார். மேலும் 2007 ஆம் ஆண்டில், பைனான்சியல் டைம்ஸின் “புதுமையான வழக்கறிஞர்கள் போட்டி”யில் வென்றார்.
# பரினா ஆசாத்

**பரினா ஆசாத்** (Farina Azad ) (பிறப்பு: நவம்பர் 9, 1990) ஒரு இந்திய தொலைக்காட்சி நடிகை மற்றும் தொகுப்பாளினி ஆவார், இவர் முக்கியமாக தமிழ் தொலைக்காட்சியில் பணிபுரிகிறார்.
# பரினா ஆசாத்

## தொழில்

தொலைக்காட்சி தொகுப்பாளராக தனது வாழ்க்கையைத் தொடங்கிய இவர் விஜய் டிவி, சன் டிவி, ஜீ தமிழ் மற்றும் ராஜ் டிவி போன்ற தொலைக்காட்சி சேனல்களில் பணியாற்றினார். இவர் *கிச்சன் கலாட்டா*, *அஞ்சரை பெட்டி*, *கோலிவுட் அன்கட்* மற்றும் *ஷோரீல்* போன்ற தொலைக்காட்சி நிகழ்ச்சிகளில் தோன்றியுள்ளார். சன் டிவியில் ஒளிபரப்பான தமிழ் தொலைக்காட்சி தொடரான *அழகு* மூலம் நடிகையாக அறிமுகமானார். ஸ்டார் விஜய்யில் பாரதி கனம்மா என்ற தொலைக்காட்சித் தொடரின் மூலம் இவர் புகழ் பெற்றார். அதில் அவர் எதிர்மறை கதாபாத்திரத்தில் நடித்தார்.
# பரினா ஆசாத்

## சின்னத்திரை

### தொலைக்காட்சி

| ஆண்டு | தொடர் / நிகழ்ச்சி | கதாபாத்திரம் | குறிப்புகள் |  |
| --- | --- | --- | --- | --- |
| 2014 | *ஒரு நிமிடம் ப்ளீஸ்* | தொகுப்பாளர் | அறிமுகம் |  |
| 2014 | *கோலிவுட் அன்கட்* | தொகுப்பாளர் |  |  |
| 2015 | *கிச்சன் கலாட்டா* | தொகுப்பாளர் | சமையல் நிகழ்ச்சி |  |
| 2017–2018 | *அழகு (தொலைக்காட்சித் தொடர்)* | நிவேதிதா |  |  |
| 2018 | *திரு & திருமதி கிலாடிஸ் 2* | போட்டியாளர் |  |  |
| 2018 | *அஞ்சறைப் பெட்டி* | தொகுப்பாளர் |  |  |
| 2019–2023 | *பாரதி கண்ணம்மா (தொலைக்காட்சித் தொடர்)* | வெம்பா |  |  |
| 2019 | *நாச்சியார்புரம்* | சோபனா |  |  |
| 2019 | *சூப்பர் மாம்* | விருந்தினர் | ரியாலிட்டி ஷோ
இறுதி அத்தியாயத்திற்கான விருந்தினராக |  |
| 2019 | *ஜீன்ஸ் (தொலைக்காட்சி நிகழ்ச்சி)* | விருந்தினர் |  |  |
| 2019 | *தறி (தொலைக்காட்சித் தொடர்)* | வாணி |  |  |
| 2020 | *சீ ஹவுஸ் பார்ட்டி* | விருந்தினர் |  |  |
| 2020 | *ஹவுஸ் பார்ட்டி* | Guest |  |  |
| 2021 | *காதலே காதலே* | விருந்தினர் | சிறப்பு நிகழ்ச்சி |  |
| 2021 | *அபி டெய்லர்* | பவானி |  |  |
| 2022 | *மிஸ்டர் அண்ட் மிசஸ் சின்னத்திரை* | போட்டியாளர் | 2nd Runner Up |  |
| 2023 | *பாரதி கண்ணம்மா 2* | வெம்பா |  |  |
| 2023 | *கலக்க போவது யாரு? சாம்பியன்கள்* | விருந்தினர் |  |  |
| 2023 | *தக்கார் தக்கார்* | தொகுப்பாளர் |  |  |
| 2024 | *நினைத்தாலே இனிக்கும் (தொலைக்காட்சித் தொடர்)* | தெபீனா | சிறப்புத் தோற்றம் |  |
| 2024 | *குக் வித் கோமாளி சீசன் 5* | கோமாளி |  |  |
| 2024– தற்போது | *உப்பு புளி காரம்* | சுசித்ரா "சுசி" | டிஸ்னி+ஹாட்ஸ்டார் தொடர் | } |
# நாராயண சுப்பிரமணியம்

மருத்துவர் **நாராயண சுப்பிரமணியம்** (*Narayana Subramaniam*) ஓர் இந்தியப் பாடகரும், எழுத்தாளரும் மற்றும் தலை மற்றும் கழுத்து அறுவை சிகிச்சை புற்றுநோயியல் நிபுணரும் ஆவார். இவர் தமிழகத்தைச் சேர்ந்த வயலின் இசைக் கலைஞர் எல். சுப்பிரமணியம் மற்றும் விஜி சுப்பிரமணியம் ஆகியோரின் மகனாவார். இவரது தந்தை 1999 இல் பின்னணி பாடகி கவிதா கிருஷ்ணமூர்த்தியை இரண்டாவதாக மணந்தார்.  
இவர் வந்தே மாதரம், *வைஷ்ணவ ஜனதோ* மற்றும் குழந்தைகளுக்கான பஜனைகள் ஆகியவற்றில் சிறப்பு கலைஞராக இருந்துள்ளார்.  
மேலும், இவர் *‘இலட்சுமிநாராயணா குளோபல் மியூசிக் ஃபெஸ்டிவல்: டுவென்டி இயர்ஸ் ஆஃப் குளோபல் கொலாபரேஷன்ஸ்’* மற்றும் *‘பெஸ்டிவல் பியாண்ட் பார்டர்ஸ்’* ஆகிய புத்தகங்களை இணைந்து எழுதியுள்ளார்.
# நாராயண சுப்பிரமணியம்

## கல்வி

நாராயணன், கருநாடகாவின், பெங்களூரில் அமைந்துள்ள எம்.எஸ். ராமையா மருத்துவக் கல்லூரியில் தனது இளநிலை மருத்துவம் மற்றும் அறுவையியல் படிப்பை முடித்துவிட்டு பொது அறுவை சிகிச்சையையும் முடித்தார். இதைத் தொடர்ந்து, எடின்பர்க் அரசகழக அறுவையியல் கல்லூரியில் ‘அறுவை சிகிச்சை நிபுணத்துவர்’ என்ற சான்றிதழ் பட்டம் பெற்றார். 2015 ஆம் ஆண்டில், கருநாடகாவில் இந்தப் பட்டம் பெற்ற முதல் அறுவை சிகிச்சை நிபுணர்களில் ஒருவராக இருந்தார். பின்னர், கொச்சியின் அமிர்தா மருத்துவ அறிவியல் நிறுவனத்தில் தலை மற்றும் கழுத்து அறுவை சிகிச்சை புற்றுநோயியல் துறையில் தனது மேம்பட்ட பயிற்சியில் பட்டம் பெற்றார். மேலும் ரோபோடிக் அறுவை சிகிச்சையில் தோழமையையும் பெற்றார். பென்சில்வேனியா பல்கலைக்கழகம் மற்றும் சிட்னி தலை மற்றும் கழுத்து புற்றுநோய் நிறுவனம் ஆகிய இரண்டு சிறப்பு மையங்களிலிருந்தும் இவர் கூடுதல் பயிற்சியைப் பெற்றுள்ளார்.
# பீக்கள்

**பீக்கள்** (ஆங்கிலம்: *Picul dan; tam*; , மலாய்: *Pikul*; சீனம்: 擔; 担) என்பது ஒரு பாரம்பரிய ஆசிய எடை அலகு ஆகும். ஒரு மனிதன் தோள்பட்டை கம்பத்தில் சுமக்கக்கூடிய அளவு என்று பொருள்படும் தற்போதைய மெட்ரிக் அளவில் ஏறக்குறைய 62.5 கிலோகிராம் அளவிற்கு எடை கொண்டதாகும். மலேசியாவில், இந்த அலகு முறை 1981-ஆம் ஆண்டு வரை பயன்படுத்தப்பட்டது.  
வரலாற்று ரீதியாக, காலம் மற்றும் நிலப்பகுதிகளைப் பொறுத்து 100 அல்லது 120 கட்டிகளுக்குச் *(catty)* சமமாக இந்த அலகு வரையறுக்கப்பட்டது. ஒரு கட்டி என்பது 0.6 கிலோகிராம் ஆகும். மலேசியாவில், பாரம்பரிய ஆசிய எடை அலகு முறைமை 1972-ஆம் ஆண்டு வரை பயன்படுத்தப்பட்டது. 1981-ஆம் ஆண்டில் மெட்ரிக் முறை முழுமையாகப் பயன்பாட்டிற்குள் இணைந்தது.  
தெற்கு சீனா மற்றும் கடல்சார் தென்கிழக்கு ஆசியாவில் பீக்கள் பொதுவாகப் பயன்படுத்தப்பட்டது.
# பீக்கள்

## வரலாறு

இந்த அலகு சீனாவில் கின் அரசமரபின் (கிமு 221–206) காலத்தில் தோன்றியது. அங்கு இது **சி** (石 "கல்") என்று அழைக்கப்பட்டது. ஆன் அரசமரபின் போது, ஒரு கல் 120 கட்டிகளுக்குச் சமம். சீன அரசாங்க அதிகாரிகளுக்கு தானியங்களிலும் கற்களிலும் ஊதியம் வழங்கப்பட்டது.  
பீக்கள் என்ற சொல் ஜாவானிய மொழியில் 9-ஆம் நூற்றாண்டின் நடுப்பகுதியில் தோன்றியது. நவீன மலாய் மொழியில், பீக்கள் என்பது 'தோளில் சுமந்து செல்வது' என்று பொருள்படும்; இது ஒரு வினைச்சொல்லாகும்.  
எசுபானியம், போர்த்துகீசியம், பிரித்தானியம்; மற்றும் குறிப்பாக இடச்சு குடியேற்றவிய கடல்சார் வணிகத்தைத் தொடர்ந்து, பீக்கள் என்ற சொல் ஒரு வசதியான அலகாகவும்; பிற ஆசுத்திரோனீசிய மக்களாலும் (நவீன மலேசியா மற்றும் பிலிப்பீன்சு) பரவலாகப் புரிந்து கொள்ளப்பட்டு; பயன்படுத்தப்பட்ட ஒரு மொழியியல் அலகாகவும் இருந்தது. 19-ஆம் நூற்றாண்டில் பல வணிகச் செய்தி இதழ்களுக்கு ஒரு வசதியான குறிப்பு அலகாகவும் பயன்பாட்டில் இருந்தது.
# பீக்கள்

## மலேசிய அளவு முறை

- 1 கட்டி = 16 **தயின்** *(tahil)* = 12 *bungkal*
- 100 கட்டி= 1 **பீக்கள்** *(pikul)* = 1600 *tahil*
- 1200 கட்டி (100 × 12 பீக்கள்) = 1 **கோயான்** *koyan*}}
# இந்திய இறையியல் பயிற்சி பெற்ற பெண்கள் சங்கம்

| * 1979 - வனிதா நல்லதம்பி
* 1981 - சரோஜா மோசஸ் சங்கா
* 1983 - அன்னம்மா கே.கே. ஜார்ஜ்
* 1985 - அன்னம்மா கே.கே. ஜார்ஜ்
* 1987 - பத்மாசனி ஜே. காலப்
* 1990 - நவமணி எலியா பீட்டர்
* 1992 - நவமணி எலியா பீட்டர்
* 1997 - ஜெஸ்ஸி நேசகுமார்
* 2002 - எவாஞ்சலின் ஆண்டர்சன் ராஜ்குமார்
* 2006 - நிர்மலா வசந்த குமார்
* 2009 - பிரிசில்லா ரூபன்
* 2014 - சியாமளா சுகுமார்
* 2020 - ஜோதி சுந்தர்
* 2024 - ஜெசிகா ரிச்சர்ட் | } |
| --- | --- |  
**இந்திய இறையியல் பயிற்சி பெற்ற பெண்கள் சங்கம்** (*Association of Theologically Trained Women of India*) என்பது 1979 ஆம் ஆண்டு சென்னையில் அமைக்கப்பட்ட இந்திய பெண் இறையியலாளர்களின் சங்கமாகும்.  
இது 500 க்கும் மேற்பட்ட உறுப்பினர்களைக் கொண்ட ஒரு கிறித்தவ அமைப்பாகும்.
# இந்திய இறையியல் பயிற்சி பெற்ற பெண்கள் சங்கம்

## வரலாறு

1977ஆம் ஆண்டில், சாந்தி சாலமன், செருமன் சேவையாளரான டி. கோபர் ஆகியோர் சென்னையில் இறையியல் பயிற்சி பெற்ற பெண்களுக்கான ஒரு மாநாட்டை மூன்று நோக்கங்களுடன் நடத்தினர்:
# இந்திய இறையியல் பயிற்சி பெற்ற பெண்கள் சங்கம்

## வெளியீடுகள்

- பெண்ணிய ஹெர்மெனியூட்டிக்ஸ், லால்ரினாவ்மி ரால்டே, எவாஞ்சலின் ஆண்டர்சன் ராஜ்குமார், ஐஎஸ்பிசிகே, புது தில்லி, 2002, .
# இயோத்சனா சந்தா

**இயோத்சனா சந்தா** (*Jyotsna Chanda*, 28 மார்ச் 1904 – 1971) ஓர் இந்திய அரசியல்வாதியாவார். காங்கிரசு கட்சி உறுப்பினரான இவர் அசாமில் இருந்து நாடாளுமன்ற உறுப்பினராகத் தேர்ந்தெடுக்கப்பட்டு பணியாற்றினார். முறையே 1962 முதல் 1967 வரையும் 1967முதல் 1970 வரையும் மூன்றாவது மற்றும் நான்காவது மக்களவையில் நாடாளுமன்ற உறுப்பினராகப் பணியாற்றினார்.
# இயோத்சனா சந்தா

## தொடக்க வாழ்க்கையும் கல்வியும்

1904 ஆம் ஆண்டு மார்ச் மாதம் 28 ஆம் தேதி அசாமின் சில்சாரில் மறைந்த சிறீ மகேசு சந்திர தத்தாவின் மகளாக இயோத்சனா சந்தா பிறந்தார். சில்சாரில் உள்ள மிசன் பெண்கள் உயர்நிலைப் பள்ளியில் பள்ளிப் படிப்பை முடித்தார். மேலும் கல்கத்தாவின் டையோசிசுட்டன் கல்லூரியில் இளங்கலைப் பட்டம் பெற்றார்.
# இயோத்சனா சந்தா

## தொழில்

1931–32 ஆம் ஆண்டில் மாவட்ட சிறைச்சாலையின் சிறை பார்வையாளராக நியமிக்கப்பட்டார். அசாமில் முதல் பெண் சிறை பார்வையாளர் என்ற பெருமையைப் பெற்றார். சில்சார் பள்ளி வாரியம், சில்சார் மாவட்ட சமூக நல ஆலோசனை வாரியம், இரயில்வே ஊழியர் சங்கம், தேயிலை ஊழியர் சங்கம் ஆகிய நான்கு அமைப்புகளின் தலைவராகவும் இவர் பணியாற்றினார்.  
1960 ஆம் ஆண்டில், வங்காள மொழி பேசும் மக்கள் சங்கத்தின் முதல் தலைவராக இவர் தேர்ந்தெடுக்கப்பட்டார். சில்சார் நகராட்சி வாரியம், குவகாத்தி பல்கலைக்கழக நீதிமன்றம், அசாம் மாநில பாடப்புத்தகக் குழு, அசாம் மாநில சமூகக் கல்வி ஆலோசனை வாரியம் மற்றும் அசாம் மாநில மகளிர் கல்வி ஆலோசனை வாரியம் போன்ற அமைப்புகளில் உறுப்பினராக இருந்தார்.  
1957 முதல் 1961 வரை அசாமில் சட்டமன்ற உறுப்பினராகத் தேர்ந்தெடுக்கப்பட்டார், ஆனால் 1961 ஆம் ஆண்டு மே மாதம் 9 அன்று சத்தியாக்கிரகிகள் மீது சில்சாரில் காவல்துறையினர் துப்பாக்கிச் சூடு நடத்தியதற்கு எதிர்ப்பு தெரிவித்து தனது பதவியைத் துறந்தார். 1962 மற்றும் 1967 ஆம் ஆண்டுகளில் மக்களவைத் தேர்தல்களில் போட்டியிட்டு வெற்றி பெற்றார்.  
சில்சார் மாவட்டத்தில் உள்ள கிட்டத்தட்ட அனைத்து கல்வி நிறுவனங்கள் மற்றும் சமூக நல அமைப்புகளுடன் தொடர்பு கொண்டிருந்தார். தனது வாழ்நாளில், சில்சார் பி.டி. கல்லூரி நிர்வாகக் குழுவிற்கும் தலைமை தாங்கினார்.
# இயோத்சனா சந்தா

## தனிப்பட்ட வாழ்க்கை

இயோத்சனா சந்தா 1927 ஆம் ஆண்டில் சிறீ அருண் குமார் சந்தாவை மணந்து கொண்டார். ஆனால் பின்னர் விதவையானார். அதன் பிறகு சமூகப் பணிகளைச் செய்யத் தொடங்கினார்.
# ஷெனிலா கோஜா-மூல்ஜி

**ஷெனிலா கோஜா-மூல்ஜி** (*Shenila Khoja-Moolji*) பாக்கித்தான்-அமெரிக்கக் கல்வியாளர் ஆவார். இவர் முஸ்லிம் சங்கங்களின் *ஹமாத் பின் கலீஃபா அல்-தானி* அறக்கட்டளைத் தலைவராகவும், ஜார்ஜ்டவுன் பல்கலைக்கழகத்தில் இணைப் பேராசிரியராகவும் உள்ளார். இவர சியா இசுலாம் முஸ்லிம் அறிஞர் ஆவார். மேலும், முஸ்லிம்கள், பாலினப் பயில்வுகள் மற்றும் பாக்கித்தான் பற்றிய ஆய்வுகள் குறித்த தனது அறிவாற்றலுக்காக அறியப்படுகிறார். கோஜா-மூல்ஜியின் புத்தகங்கள் பல சர்வதேச கல்விச் சங்கங்களின் விருதுகளை வென்றுள்ளது.
# ஷெனிலா கோஜா-மூல்ஜி

## இளமை வாழ்க்கையும் கல்வியும்

கோஜா-மூல்ஜி பாக்கித்தானின் ஐதராபாத்தில் வளர்ந்தார். இவர் சிந்தி கோஜா சமூகத்தைச் சேர்ந்தவர். சர்வதேசக் கல்வித் திட்டங்களுக்கான கல்லூரிகளில் இருந்து சர்வதேச இளங்கலை பட்டம் பெற உதவித்தொகை பெற்றார். இவர் பிரௌன் பல்கலைக்கழகம், ஆர்வர்டு பல்கலைக்கழகம் மற்றும் கொலம்பியா பல்கலைக்கழகம் ஆகியவற்றில் படித்தார். 2018 ஆம் ஆண்டில், இவர் போடோயின் கல்லூரியில் பாலினம், பாலியல் மற்றும் பெண்கள் படிப்புத் திட்டத்தில் சேர்ந்தார். 2022 ஆம் ஆண்டில், முஸ்லிம் சங்கங்களின் ஹமாத் பின் கலீஃபா அல்-தானி அறக்கட்டளையின் இணைப் பேராசிரியராக நியமிக்கப்பட்டார்,  
கோஜா-மூல்ஜி முஸ்லிம் பெண் குழந்தை பற்றிய கோட்பாட்டிற்காக அறியப்படுகிறார். இதில் மலாலா யூசப்சையின் சித்தரிப்பு மற்றும் சர்வதேச வளர்ச்சி பிரச்சாரங்களின் அரசியல் ஆகியவற்றை பகுப்பாய்வு செய்யும் பல கட்டுரைகளும் அடங்கும்.  
2019 ஆம் ஆண்டில், ஆசிய ஆய்வுகள் சங்கத்தின் தெற்காசிய அமைப்பிற்கு கோஜா-மூல்ஜி தேர்ந்தெடுக்கப்பட்டார். 2023 ஆம் ஆண்டில், இவர் அமெரிக்க மத அகாதமியில் வட அமெரிக்க மதங்களின் வழிநடத்தல் குழுவில் சேர்ந்தார்.
# ஷெனிலா கோஜா-மூல்ஜி

## படைப்புகள்

கலிபோர்னியா பல்கலைக்கழக அச்சகத்தால் 2018இல் வெளியிடப்பட்ட இவரது முதல் புத்தகம், தேசியம் முதல் மத உயரடுக்குகள் வரை பல குழுக்களுக்கு - பாலினம், வர்க்கம் மற்றும் மத அடையாளங்களை உருவாக்குவதற்கான போராட்டத்தின் தளமாக பெண் கல்வி எவ்வாறு உள்ளது என்பதை காட்டுகிறது. இந்த புத்தகம் இசுலாமிய மனிதநேயம் திறந்த அணுகல் தொடரில் வெளியிடப்பட்டது. இந்த புத்தகம் ஒப்பீட்டு மற்றும் சர்வதேச கல்வி சங்கத்தின் 2019 ஜாக்கி கிர்க் சிறந்த புத்தக விருதை வென்றது.
# ஷெனிலா கோஜா-மூல்ஜி

## விருதுகள்

இந்தியானா பல்கலைக்கழகத்தை தளமாகக் கொண்ட முஸ்லிம் தொண்டு முன்முயற்சியின் வளர்ந்து வரும் அறிஞர் விருது , சர்வதேச ஆய்வுகள் சங்கத்தின் பெண்ணிய கோட்பாடு மற்றும் பாலின ஆய்வுகள் பிரிவில் இருந்து சமூக ஈடுபாட்டிற்கான ஆரம்பகால தொழில் விருது மற்றும் கொலம்பியா பல்கலைக்கழகத்தின் ஆசிரியர் கல்லூரியின் ஆரம்பகால தொழில்முறை விருது போன்ற பல விருதுகளைப் பெற்றுள்ளார்.  
கோஜா-மூல்ஜி அல் ஜசீரா மற்றும் தி எக்சுபிரசு திரிப்யூன் ஆகியவற்றில் இஸ்மாயிலி கலாச்சாரம் மற்றும் இஸ்லாமிய கலாச்சாரம் குறித்த எழுத்துக்களை வெளியிட்டுள்ளார்.
# சாரிட்டி ஆடம்ஸ் எர்லி

**சாரிட்டி ஆடம்ஸ் எர்லி** (*Chratie Adams Earley*, டிசம்பர் 5,1918-ஜனவரி 13,2002) ஓர் ஐக்கிய அமெரிக்கத் தரைப்படை அதிகாரி ஆவார். மகளிர் இராணுவத் துணைப் படையில் (பின்னர் மகளிர் இராணுவப் படை என மாற்றப்பட்டது) அதிகாரியாக ஆன முதல் ஆப்பிரிக்க-அமெரிக்கப் பெண்மணியான இவர், இரண்டாம் உலகப் போரின்போது வெளிநாடுகளில் பணியாற்றிய ஆப்பிரிக்க- அமெரிக்கப் பெண்களைக் கொண்ட 6888வது மத்திய அஞ்சல் படைப்பிரிவின் கட்டளை அதிகாரியாக இருந்தார். போர் முடிந்தபோது இராணுவத்தில் மிக உயர்ந்த பதவியில் இருந்த ஆப்பிரிக்க-அமெரிக்கப் பெண்ணாக ஆடம்ஸ் இருந்தார்.  
இவரைக் கௌரவிக்கும் வகையில் நவம்பர் 30, 2018 அன்று வர்ஜீனியாவின் லீ துறைமுகத்தில் (அப்போது அப்படித்தான் அழைக்கப்பட்டது) ஒரு நினைவுச்சின்னம் அர்ப்பணிக்கப்பட்டது. 2023 ஆம் ஆண்டில் ஏர்லி மற்றும் லெப்டினன்ட் ஜெனரல் ஆர்தர் ஜே. கிரெக்கின் நினைவாக இந்தத் தளம் “கிரெக்-ஆடம்ஸ் துறைமுகம்” என மறுபெயரிடப்பட்டது. இது ஆப்பிரிக்க அமெரிக்கர்களின் பெயர்களைக் கொண்ட முதல் அமெரிக்க இராணுவத் தளமாகும்.  
ஐரோப்பாவில் தங்கள் சேவையின் போது 6888 வது மத்திய அஞ்சல் படைப்பிரிவின் அனுபவத்தைக் காட்டும் 2024 ஆம் ஆண்டு வெளியான *தி சிக்ஸ் டிரிபிள் எய்ட்* என்ற திரைப்படத்தில் கெர்ரி வாசிங்டன் ஒரு முக்கியக் கதாபாத்திரமாகச் சித்தரிக்கப்படுகிறார்.
# சாரிட்டி ஆடம்ஸ் எர்லி

## தொழில் வாழ்க்கை

ஆடம்ஸ் , அமெரிக்க இராணுவத்தின் மகளிர் இராணுவத் துணைப் படையில் ஜூலை 1942 இல் சேர்ந்தார். அதில் இவர் ஒரு அதிகாரியாக இருந்த முதல் ஆப்பிரிக்க-அமெரிக்கப் பெண்ணாக இருந்தார். அந்த நேரத்தில், அமெரிக்க இராணுவத்தில் ஆபிரிக்க அமெரிக்கர்கள் பிற இனத்தவரிடமிருந்து தனிமைப்படுத்தப்பட்டு வந்தனர். எனவே இவர் சக பெண் ஆப்பிரிக்க-அமெரிக்கப் பெண் படையினருடன் அயோவாவின் *டெஸ் மொயின்* துறைமுகத்திலிருக்கும் இராணுவத் தளத்தில் நிறுத்தப்பட்டார். 1943 ஆம் ஆண்டில், தலைமையகத்தில் பயிற்சி மேற்பார்வையாளராக நியமிக்கப்பட்டார்.  
1944 ஆம் ஆண்டின் தொடக்கத்தில், பெண் இராணுவ வீரர்களின் திறனை மேம்படுத்துவதற்கும் அவர்களுக்குப் பயிற்சியளிக்கும் பயிற்சி மையக் கட்டுப்பாட்டு அதிகாரியாக ஆடம்ஸ் மீண்டும் நியமிக்கப்பட்டார். நில அளவை அதிகாரி (இழந்த சொத்தைக் கண்டறிதல்) மற்றும் நீதிமன்ற அதிகாரி (பெண்களின் சிறு குற்றங்களைக் கையாளுதல்) போன்ற வழக்கமான கூடுதல் கடமைகளையும் இவர் கொண்டிருந்தார்.  
ஜனவரி 1945 இல், ஆப்பிரிக்க-அமெரிக்கப் பெண்களின் முதல் படைப்பிரிவான 6888 வது மத்திய அஞ்சல் அடைவு படைப்பிரிவின் கட்டளை அதிகாரியாக இவர் நியமிக்கப்பட்டார். அவர்கள் முதலில் இங்கிலாந்தின் பர்மிங்காமின் புறநகர்ப் பகுதியான எட்ஜ்பாஸ்டனில் தங்கியிருந்தனர். மூன்று மாதங்களுக்குப் பிறகு அவர்கள் பிரான்சின் ரூயனுக்கும் பின்னர் பாரிஸுக்கும் மாற்றப்பட்டனர்.  
போர் முடிவடைந்தபோது, லெப்டினன்ட் கர்னல் ஆடம்ஸ் இராணுவத்தில் மிக உயர்ந்த தரவரிசை கொண்ட ஆப்பிரிக்க-அமெரிக்கப் பெண்ணானார். போரின் முடிவில், இவரது சாதனைகள் குறித்துக் கேட்டபோது, ஆடம்ஸ் வெறுமனே “நான் எனது வேலையை மட்டுமே செய்ய விரும்பினேன்” எனப் பதிலளித்தார்.
# சாரிட்டி ஆடம்ஸ் எர்லி

## சொந்த வாழ்க்கை

1949 ஆம் ஆண்டில், சாரிட்டி ஆடம்ஸ் இளைய ஸ்டான்லி ஏ. எர்லி என்பவரை மணந்தார். இவர்கள் சுவிட்சர்லாந்துக்குக் குடிபெயர்ந்தனர். அதே நேரத்தில் ஸ்டான்லி மருத்துவப் பள்ளியை முடித்தார். பின்னர், இவர்கள் 1952 இல் அமெரிக்காவிற்குத் திரும்பி, டேட்டனில் குடியேறினர், அங்கு ஸ்டான்லி ஒரு மருத்துவராகப் பணியாற்றினார். இவர்களுக்கு மூன்றாம் ஸ்டான்லி மற்றும் ஜூடித் எர்லி என்ற இரண்டு குழந்தைகள் இருந்தனர்.  
ஆடம்ஸ் தனது 83 வயதில் ஜனவரி 13,2002 அன்று டேட்டனில் இறந்தார்.
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

பயனர்களுக்கு புத்துணர்வுப் பயிற்சி தரும் வகையில், பயிற்சிப் பட்டறை ஒன்றை 2025 ஆம் ஆண்டில் நடத்துவதற்கான திட்டப் பக்கம்.
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

## நோக்கம்

தமிழ் விக்கிப்பீடியா குறித்து ஏற்கனவே அறிந்தவர்களுக்கு அவர்கள் தொடர்ந்து பங்களிக்கும் வகையில் கூடுதலாக பயிற்சியளித்தல்.
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

## அணுகுமுறை

- பங்களித்தல் தொடர்பான புத்துணர்வை பயனர்கள் பெறும்வகையில், ஒருநாள் நேரடிப் பயிற்சி வகுப்பு ஒன்றினை நடத்துதல்.
- மாதாந்திர இணையவழிக் கூட்டம் வழியாக உதவிக் குறிப்புகளை வழங்குதல். தொடர்ச்சியாக 6 கூட்டங்களை நடத்தி, பயிற்சி பெற்றோரை வழிநடத்துதல்.
- பயனர்களின் பங்களிப்பை தமிழ் விக்கிப்பீடியா தளத்தில் நெறிப்படுத்தி அவர்களை ஊக்குவித்தல்.
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

## இலக்கு

30 பயனர்களை தொடர்பங்களிப்பாளர்களாக மாற்றுதல்
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

## நிகழ்விற்கான திட்டம்

- தேதி: *சூலை மாதத்தில் ஒரு சனிக்கிழமை நாளில் நடைபெறும்*.
- ஊர்: சென்னை, தமிழ்நாடு
- நிகழ்விடம்: *முடிவு செய்யப்பட வேண்டும்*.
- நேரம்: காலை 9.30 மணி முதல் மாலை 5.30 மணி வரை
- கற்பவர்கள்: 30 பயனர்கள்
- கற்றுத் தந்து, வழிநடத்துபவர்கள்: 4 பயனர்கள்
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை

## துணைப் பக்கங்கள்

- விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை/திட்டமிடல்
# கோ. உரு. சன்னபசப்பா

**கோண்டேடஅள்ளி உருத்ரப்பா சன்னபசப்பா** (*Go. Ru. Channabasappa*)(பிறப்பு:1930) என்பவர் கோ. உரு. ச. என அறியப்படுகிறார். இவர் கவிஞரும், எழுத்தாளரும், அறிஞரும் கன்னட நாட்டுப்புறவியலாளரும் ஆவார். இவர் வசன சாகித்யம், கன்னட நாட்டுப்புறவியல் பற்றிய படைப்புகளுக்குப் பெயர் பெற்றவர்.  
சன்னபசப்பா 1992 முதல் 1995 வரை கன்னட இலக்கிய மன்றத்தின் தலைவராகப் பணியாற்றினார். 2024ஆம் ஆண்டு 87வது கன்னட இலக்கிய மாநாட்டிற்கு சன்னபசப்பா தலைமை தாங்கினார்.
# கோ. உரு. சன்னபசப்பா

## இளமை

பசப்பா 1930-இல் சிக்மகளூரில் உள்ள கோண்டேடஅள்ளியில் உருத்ரப்பா மற்றும் அக்கம்மாவுக்கு மகனாகப் பிறந்தார். மண்டியாவின் நிடகட்டாவில் உள்ள ஒரு பள்ளியில் ஆங்கில ஆசிரியராகத் தனது வாழ்க்கையைத் தொடங்கினார். இவர் அரசுத் துறையில் பல்வேறு பதவிகளில் பணியாற்றினார்.
# கோ. உரு. சன்னபசப்பா

## படைப்புகள்

சன்னபசப்பா கன்னட நாட்டுப்புறவியல், வசன சாகித்தியத்தில் 'சக்சிகல்லு', 'ஹொன்னா பிட்டேவு ஹொலகெல்லா', 'கர்நாடக பிரகதிபாதா', 'செலுவாம்பிகே', 'குனாலா', 'பெல்லக்கி இந்து பெதர்யாவோ', 'பாகூர் நாகம்மா கிராமாச்சி', 'மாடகாலு', 'மடகாலு', 'விபூதி', 'கர்நாடக ஜனபத கலேகள்'உள்ளிட்ட பல படைப்புகளை வெளியிட்டுள்ளார்.
# கோ. உரு. சன்னபசப்பா

## பாராட்டுகள்

சன்னபசப்பா பல விருதுகளைப் பெற்றுள்ளார்.  
- *நடோஜா விருது*
- தேசிய பசவ சிருது
- கருநாடக அரசின் ராஜ்யோத்சவா விருது
# இறைச்சிச் சோறு

**இறைச்சிச் சோறு** (*Erachichor*), **எராச்சி சோறு** அல்லது **இரச்சிசோறு** என்றும் அழைக்கப்படுவது கேரள உணவு வகைகளில் ஒரு பாரம்பரிய இறைச்சி-அரிசி உணவாகும். இந்தியாவின் கேரளாவின் மலபார் பகுதியில் இறைச்சிசோறு பிரபலமாக உள்ளது. தோற்றத்தில் ஒற்றுமை இருப்பதால் இறைச்சிசோறு பெரும்பாலும் பிரியாணி என்று தவறாகப் புரிந்து கொள்ளப்படுகிறது. ஆனால் உணவின் தயாரிப்பு முறையிலும் சுவையிலும் பிரியாணியிலிருந்து வேறுபட்டது. பிரியாணியைப் போலல்லாமல், இறைச்சிச்சோறு மண் பானையில் சமைக்கப்படுகிறது. மேலும் வாழை இலை மூடியுடன் வேகவைக்கப்படுகிறது.
# கஜசாசுதிரம்

**கஜசாசுதிரம்** (*Gajashastra*) என்பது பாலகாப்யரால் கூறப்பட்ட கிமு 6-5 ஆம் நூற்றாண்டுக் காலத்தைச் சேர்ந்த யானைகள் பற்றிய ஓர் இந்தியக் கையேடு ஆகும்.
# கஜசாசுதிரம்

## விளக்கம்

அங்க மகாஜனபதத்தில், ரோமபேடா (லோமபாதா) மன்னரின் ஆட்சிக் காலத்தில் யானைகளால் வாழ்விடங்கள் அழிக்கப்பட்டதாக இது குறிப்பிடுகிறது. இன்றைய இராசத்தான், பஞ்சாப், ஆந்திரா, குசராத்து, மத்தியப் பிரதேசம் உள்ளிட்ட இந்தியத் துணைக் கண்டத்தில் யானைகளின் வாழ்விடங்கள் பற்றிய தகவல்களும், யானைகளை எவ்வாறு பிடிப்பது, பயிற்சி அளிப்பது என்பது பற்றிய விவரங்களும் இதில் அடங்கும். மேலும் இந்த புத்தகம் யானை பற்றிய கலைக்களஞ்சியம் ஆகும். விலங்குகள் குறித்த ஆர்வமுள்ள எவருக்கும் ஒரு நல்ல புத்தகம் ஆகும்.  
பலகாப்யா.முனிவரால் எழுதப்பட்ட கஜசாசுதிரம், பாரதிய கலா பிரகாஷன் மூலம் , 2006-இல் தில்லியில் மறு வெளியீடு செய்யப்பட்டது. கஜசாசுதிரம் புத்தகத்தில் அறிமுகமும் அத்தியாயங்களின் சுருக்கமும் ஆங்கிலத்தில் உள்ளது. ஆங்கிலத்தினைத் தொடர்ந்து சமசுகிருத உரை, சமசுகிருத வர்ணனை, விளக்கப்படங்கள் காணப்படுகின்றன. அசல் கையெழுத்துப் பிரதியுடன் ஆங்கில மொழிபெயர்ப்பு அத்தியாயங்களுடன் புத்தகம் ஏற்கனவே வெளியிடப்பட்டுள்ளது. ஆனால் இன்னும் அதிகமாகப் பிரபலமாக இல்லை. இந்த ஆய்வு அறிவியல் சமூகத்திற்கு உதவும்.
# கோபிந்தோபாக் அரிசி

**கோபிந்தோபோக்** (*Gobindobhog*) என்பது இந்தியாவில் மேற்கு வங்காளத்தில் பெரும்பாலும் பயிரிடப்படும் ஒரு அரிசி. இது ஓர் குறுகிய, வெள்ளை நிற, நறுமணமுள்ள, ஒட்டும் தானியம் ஆகும். இந்த அரிசி, இனிப்புடன் வெண்ணெய் சுவை கொண்டது. கொல்கத்தாவின் சேட்டுகளின் குடும்ப தெய்வமான கோவிந்தஜிக்கு பிரசாதம் தயாரிப்பதில் முக்கிய மூலப்பொருளாகப் பயன்படுத்தப்படுவதால் இது இதன் பெயரைப் பெற்றது.  
கோபிந்தோபாக் பாரம்பரியமாக வர்தாமன், ஹூக்ளி, நதியா, பிர்பூம் மாவட்டங்களில் பயிரிடப்படுகிறது. தற்பொழுது, இது பாங்குரா, புருலியா மாவட்டங்களிலும் பயிரிடப்படுகிறது.  
இது மற்ற மாநிலங்களிலும் வளர்க்கப்படுகிறது. உதாரணத்திற்கு:  
- பீகாரில் இது கைமூர், நௌகாச்சியா மற்றும் பிற நெல் விளையும் பகுதிகளில் பயிரிடப்படுகிறது.
- சத்தீசுகரின் வடக்கு மாவட்டங்களில் சர்குஜா மாவட்டத்தில் பயிரிடப்படுகிறது. மேலும் இது விஷ்ணு போக் அல்லது கோவிந்த் போக் என்று அழைக்கப்படுகிறது. இது இந்தியாவின் குடியரசுத் தலைவர் இராசேந்திர பிரசாத்தின் விருப்பமான அரிசியாக அறியப்படுகிறது. சர்குஜா மன்னர் இதை அம்பிகாபூரிலிருந்து தில்லியின் குடியரசுத் தலைவர் மாளிகைக்குத் தவறாமல் அனுப்புவார்.
# கோபிந்தோபாக் அரிசி

## புவிசார் குறியீடு

ஆகத்து 2017-இல், கோபினோபாக் அரிசிக்கு இந்திய அரசு மேற்கு வங்கத்தின் புவிசார் குறியீடு வழங்கியது.  
இதற்கெனவே வடிவமைக்கப்பட்ட பல பாரம்பரிய வங்காளச் சமையல் குறிப்புகள் இதில் உள்ளன.
# கைருமா

**கைருமா** (*Gyurma*) என்பது திபெத்திய உணவு வகைகளில் யாக் அல்லது செம்மறி ஆடுகளின் இரத்தத்தால் தயாரிக்கப்படும் ஓர் இரத்த தொத்திறைச்சி ஆகும். அரிசி அல்லது வறுத்த பார்லி மாவை நிரப்பியாக சேர்க்கலாம். இந்த தொத்திறைச்சி இயற்கையான யாக் அல்லது செம்மறி ஆட்டின் குடலைப் பயன்படுத்தித் தயாரிக்கப்படுகிறது. இந்த தொத்திறைச்சி இந்தியாவின் சிக்கிம், பூட்டான், உத்தராகண்டம், இலடாக் பகுதிகளிலும், நேபாளத்தின் இமயமலைப் பகுதிகளிலும் நுகரப்படுகிறது.
# அர்வந்து கவுர்

**அர்வந்து கவுர்** (*Harwant Kaur*, பிறப்பு: 5 சூலை 1980) இந்தியாவைச் சேர்ந்த வட்டு எறிதல் மற்றும் குண்டு எறிதல் விளையாட்டு வீராங்கனை ஆவார். 2002 ஆம் ஆண்டு நடைபெற்ற ஆசிய வெற்றியாளர் போட்டியில் அர்வந்து கவுர் வெள்ளிப் பதக்கம் வென்றார். 2003 ஆம் ஆண்டு நடைபெற்ற ஆசிய வெற்றியாளர் போட்டியில் நான்காவது இடத்தையும் 2006 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் ஏழாவது இடத்தையும் பிடித்தார். கூடுதலாக, இவர் 2004 ஆம் ஆண்டு நடைபெற்ற ஒலிம்பிக் போட்டிகளில் பங்கேற்றார். இப்போட்டியில் தகுதிச் சுற்றுகளில் பங்கேற்று 13 ஆவது இடத்தைப் பிடித்தார். இவரது தனிப்பட்ட பயிற்சியாளர் பர்வீர் சிங் ஆவார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் வட்டு எறிதல் போட்டியில் வெள்ளிப் பதக்கம் வென்றார்.  
அர்வந்து கவுரின் தனிப்பட்ட சிறந்த எறிதல் 63.05 மீட்டர் ஆகும். இச்சாதனையை 2004 ஆம் ஆண்டு ஆகத்து மாதத்தில் உக்ரைன் நாட்டின் கீவ் நகரத்தில் நிகழ்த்தினார். 2008 ஆம் ஆண்டு பீகிங் நகரத்தில் நடைபெற்ற ஒலிம்பிக் போட்டியில் அர்வந்து கவுர் போட்டியிட்டார். ஆனால் இறுதிப் போட்டிக்கு முன்னேறவில்லை. தகுதிச் சுற்றில் 56.42 மீட்டர் எறிதலுடன் 17 ஆவது இடத்தைப் பிடித்தார்.
# கோலாலம்பூர் நீதிமன்ற வளாகம்

**கோலாலம்பூர் நீதிமன்ற வளாகம்** (மலாய்:*Kompleks Mahkamah Kuala Lumpur*; ஆங்கிலம்:*Kuala Lumpur Courts Complex*; சீனம்: 吉隆坡法院大楼) என்பது மலேசியா, கோலாலம்பூர் மாநகர மையத்தில் அமைந்துள்ள மலேசிய நீதித்துறை வளாகம் ஆகும். இந்த வளாகம் பல்வேறு நிலையிலான மலேசிய நீதிமன்றங்களைக் கொண்டுள்ளது.  
இந்த வளாகம் கோலாலம்பூர், சிகாம்புட்டில் உள்ள டூத்தா சாலையில் *(Duta Road)* அமைந்துள்ளது. முன்பு இந்த வளாகம், மெர்டேக்கா சதுக்கத்திற்கு முன்னால் உள்ள குடியேற்றவியக் கட்டடங்களில் இருந்தது. தற்போது முந்தைய இடத்திலிருந்து சுமார் 4 கிலோமீட்டர் (2.5 மைல்) தொலைவிற்கு இடப்பெயர்வு செய்யப்பட்டு உள்ளது.  
இந்தக் கட்டடம் மார்ச் 1, 2004 அன்று ரிங்கிட் RM290 மில்லியன் செலவில் கட்டப்பட்டு; ஏப்ரல் 18, 2007 அன்று பொதுப் பயன்பாட்டிற்காகத் திறக்கப்பட்டது; மற்றும் மே 3, 2007 அன்று முழுமையாகச் செயல்பாட்டுக்கு வந்தது.
# கோலாலம்பூர் நீதிமன்ற வளாகம்

## பொது

கோலாலம்பூர் நீதிமன்ற வளாகத்தில் உயர் நீதிமன்றம் (*High Court*), மாஜிஸ்திரேட் குற்றவியல் நீதிமன்றம் (*Magistrates' Court*); குற்றவியல் அமர்வு நீதிமன்றம் (*Sessions Court*) போன்ற நீதிமன்றங்கள் உள்ளன. இவற்றைத் தவிர, போக்குவரத்து குற்றங்கள் தொடர்பான வழக்குகளைக் கையாள இரவுநேர நீதிமன்றங்களும் செயல்படுகின்றன.  
அதிக எண்ணிக்கையிலான நீதிமன்ற வழக்குகளை ஒரே நேரத்தில் நடத்தவும், கோலாலம்பூர் மாநகரத்தில் உள்ள நீதித்துறை கிளைகளை, ஒரே கட்டடத்தில் மையப்படுத்தவும் திட்டமிடப்பட்டு கோலாலம்பூர் நீதிமன்ற வளாகம் கட்டப்பட்டது.
# கோலாலம்பூர் நீதிமன்ற வளாகம்

## அமைவு

இந்த வளாகத்தில் தரை மட்டத்தில் இருந்து ஆறு மாடித் தளங்கள் உள்ளன. ஒவ்வொரு தளத்திலும் எண்கள் கொண்ட நீதிமன்ற அறைகள் உள்ளன. கட்டிடத்தின் இருபுறமும் நீதிமன்ற அறைகள் அமையப் பெற்றுள்ளன.  
உயர் நீதிமன்றங்களுக்கு 30 நீதிமன்ற அறைகளும்; அமர்வு நீதிமன்றங்களுக்கு 21 நீதிமன்ற அறைகளும்; மாஜிஸ்திரேட் நீதிமன்றங்களுக்கு 26 நீதிமன்ற அறைகளும் இந்த வளாகத்தில் உள்ளன. இந்த வளாகம் அமைக்கப்பட்ட போது உலகின் இரண்டாவது பெரிய நீதிமன்ற வளாகம் என்று கூறப்படுகிறது. இருப்பினும் இதற்கு முன்னர் உலகின் மிகப்பெரிய நீதிமன்ற வளாகம் என்று அறியப்படுகிறது.
# கோலாலம்பூர் நீதிமன்ற வளாகம்

## அமைவு

### வாகன நிறுத்துமிடங்கள்

கோலாலம்பூர் நீதிமன்ற வளாகத்தில் பொதுமக்களுக்காக 500 வாகன நிறுத்துமிடங்கள், நீதிமன்ற ஊழியர்களுக்காக 300 வாகன நிறுத்துமிடங்கள்; மற்றும் நீதிபதிகளுக்கு என 200 வாகன நிறுத்துமிடங்கள் உள்ளன. பொதுமக்களுக்காக ஒதுக்கப்பட்ட 500 வாகன நிறுத்துமிடங்களில் வழக்கறிஞர்களும் பகிர்ந்து கொள்வதால் பொதுமக்களுக்கு பெரும் சிரமம் ஏற்படுவதாகப் புகார்களும் உள்ளன.  
இந்தப் பிரச்சினையைத் தீர்ப்பதில், ஏராளமான நடவடிக்கைகள் எடுக்கப்பட்டுள்ளன. வழக்கறிஞர்கள் தங்கள் வாகனங்களை நிறுத்துவதற்கு தனிப்பட்ட வாகன நிறுத்தும் இடம் ஏற்பாடு செய்யப்பட்டுள்ளது. அத்துடன் அனைத்து அமர்வு நீதிமன்ற விசாரணைகள் அல்லது மாஜிஸ்திரேட் நீதிமன்ற விசாரணைகள்; பிற்பகல் 2.00 மணிக்கு மேல் நடத்த திட்டமிடப்பட்டுள்ளது; மேலும் புதிய நீதிமன்ற வளாகத்திற்கான பேருந்து சேவையும் தொடங்கப்பட்டுள்ளது. .
# கோலாலம்பூர் நீதிமன்ற வளாகம்

## போக்குவரத்து

இந்த வளாகத்தை மலாயா தொடருந்து சேவையின் சிகாம்புட் கொமுட்டர் நிலையம் வழியாக அணுகலாம்.  
ரேபிட் கேஎல் பேருந்து, இந்த நீதிமன்ற வளாகத்தை காஜாங் வழித்தடத்தின் செமாந்தான் எம்ஆர்டி நிலையத்துடன் இணைக்கிறது.
# சி. ஆர். இராஜகோபாலன்

சி.ஆர்.ராஜகோபாலன் (1957 - 31 ஜனவரி 2022) ஒரு இந்தியாவின் கேரளாவைச் சேர்ந்த எழுத்தாளர், ஆசிரியர் மற்றும் சூழலியல் ஆய்வாளர். நாட்டுப்புற மற்றும் பழங்குடியினரின் பண்பாட்டைப் பாதுகாக்கும் பணியில் ஈடுபட்டவர். நாட்டுப்புற ஆய்வு மற்றும் பாரம்பரியம் குறித்து பல நூல்களை எழுதியுள்ளார். கேரள நாட்டுப்புறவியல் நிறுவனம் மற்றும் கேரள நாடக அகாதெமியின் விருதுகளைப் பெற்றுள்ளார்.
# சி. ஆர். இராஜகோபாலன்

## வாழ்க்கைச் சுருக்கம்

ராஜகோபாலன் கேரளாவி்ன் திருச்சூர் மாவட்டத்தின் பெரும்புலிசேரி என்னும் ஊரில் ராம பணிக்கர் மற்றும் நாராயணி அம்மாள் ஆகியோரின் மகனாகப் பிறந்தார். இந்திய கலாச்சார நிறுவனத்தின் தகுதித்தொகையைப் பெற்று நாட்டுப்புற நாடகத்தின் இன இசை மற்றும் தேசிய அழகியல் என்னும் பல்கலைக் கழக மானியக் குழுவின் முதன்மை ஆய்வுத் திட்டப்பணியை மேற்கொண்டார்.  
பல நாட்டார் வழக்காற்றியல் நூல்களை எழுதியதோடு பல நாட்டுப்புற இசைத்தொகுப்புகளையும் ஆவணப்படங்களையும் இயக்கியுள்ளார். கிரீஸ், சீனா, போலந்து, இத்தாலி, இங்கிலாந்து, சுவிட்சர்லாந்து, ரோம், ஜெனீவா மற்றும் ஆக்ஸ்போர்டு ஆகிய நாடுகளில் நடைபெற்ற கருத்தரங்கங்களில் கட்டுரைகள் வழங்கியுள்ளார். நாட்டார் ஆய்வுகள், கிரிசி கீதா ஆகிய நூற்களின் தொகுப்பு நூலின் ஆசிரியராக இருந்துள்ளார். ஜப்பானிய விவசாயியும் தத்துவஞானியுமான மசனோபு ஃபுகுவோகாவின் ஒன் ஸ்ட்ரா ரெவல்யூஷன் என்ற புத்தகத்தின் மலையாள மொழிபெயர்ப்பை வெளியிடுவதில் அவரது ஆதரவு முக்கியப் பங்கு வகித்தது. இவர் கொரோனா நோய்த்தொற்றால் பாதிக்கப்பட்டு 31 ஜனவரி 2022 அன்று தனது 64ஆம் வயதில் மரணமடைந்தார்
# சி. ஆர். இராஜகோபாலன்

## எழுதிய மற்றும் தொகுத்த நூல்கள்

டி.சி. புக்ஸின் *நாட்டரிவுகள்* தொடரில் உள்ள 20 புத்தகங்களில், *காட்டறிவுகள்* (வன அறிவு புத்தகம்), *நாட்டு பக்ஷணம்* (உள்ளூர் உணவுகள் பற்றிய புத்தகம்) *நாட்டு வைத்தியம்* (பாரம்பரிய மருத்துவ நூல்), *நாட்டு சங்கீதம்* (பாரம்பரிய இசை பற்றிய புத்தகம்), *சஸ்யங்களுடே தாவர இனங்கள்* (உள்ளூர் தாவரங்கள் பற்றிய தகவல்), *நாட்டார் தாவரங்கள் பற்றிய தகவல்* ஆகிய நூல்களைத் தொகுத்துள்ளார். *கிருஷ் நாட்டறிவுகள்* (பாரம்பரிய விவசாய அறிவு நூல்), *நாடோடி கைவேலை* (நாட்டுப்புற கைவேலை நூல்), *பூக்களும் பறவைகளும்* (பூக்கள் மற்றும் பறவைகள் பற்றிய புத்தகம்), *ஜந்துகளும் நாட்டரிவுகளும்* (உள்ளூர் விலங்குகள் பற்றிய புத்தகம்), *நீரறிவுகள்* (நீர் பற்றிய அறிவு நூல்) மற்றும் ''புழையுதே நதியின் பெயர் பற்றிய புத்தகம்,
*கோடை மழை*, *கேரளத்தின் பழங்குடி அறிவை அறுவடை செய்தல்*, *பில்லர்தாளம்*, *நாட்டறிவிந்தே நினைவு*, *உப்பும் சோறும் நாட்டு சரித்திரம்*, *பிறவி* மற்றும் *வயல்காலங்கள்* ஆகிய நூல்களையும் தொகுத்துள்ளார்.
# சி. ஆர். இராஜகோபாலன்

## விருதுகள்

- கேரள நாட்டுப்புறவியல் நிறுவன விருது 2002
# கிரண் யுனியல்

**கிரண் யுனியல்** (*Kiran Uniyal*) ஓர் இந்திய தற்காப்புக் கலைஞரும், கல்வியாளரும் எழுத்தாளரும் ஆவார்.
# கிரண் யுனியல்

## இளமை

யுனியல் முதலில் பதின்ம வயதில் இருந்தபோது டேக்வாண்டோவில் ஈடுபட்டார். பின்னர் வயது வந்தபோது மீண்டும் அதைக் கற்றுக்கொண்டார்.
# கிரண் யுனியல்

## தொழில்

யுனியல் முழங்கை அடிகள் மற்றும் உதைகளுக்கு 34 தற்காப்புக் கலை வேகச் சாதனைகளைப் படைத்த முதல் இந்தியப் பெண்மணி ஆவார். ஒரு மணி நேரத்தில் 28,234 முறை முழு தொடு குத்து அடித்த பெண் சாதனையாளராகவும் யுனியல் உள்ளார்.  
கின்னஸ் உலக சாதனையின்படி, ஏப்ரல் 9, 2022 அன்று, இவர் ஒரு நிமிடத்தில் 1 கிலோ கிராம் எடையுடன் 590 முழுத் தொடர்பு குத்து தாக்குதலைச் செய்தார். மேலும் ஏப்ரல் 23, 2022 அன்று இவர் மூன்று நிமிடங்களில் 579 முழு தொடர்பு முழங்கைக் குத்தினை (ஒற்றை முழங்கை) செய்தார். முன்னதாக, பெண்கள் பிரிவில் யுனியல் 120 முறை முழு தொடு முழங்கால் அடிகளை அடித்து சாதனை படைத்துள்ளார். மூன்று நிமிடங்களில் (ஒரு காலில்) 263 முறை முழு தொடு முழங்கால் அடிகளை அடித்து சாதனை படைத்துள்ளார். மூன்று நிமிடங்களில் ஒரு கையில் முழு-தொடு முழங்கை 466 அடிகளை அடித்ததற்காகக் கின்னஸ் உலக சாதனையைப் படைத்துள்ளார்.  
2017ஆம் ஆண்டு இந்திய இராணுவ தினத்தன்று, 3,704 இரத்த அலகுகள் சேகரிக்கப்பட்ட இரத்த தான முகாமை யுனியால் ஏற்பாடு செய்யப்பட்டது.  
தியாகிகளின் குடும்பங்கள் குறித்த விழிப்புணர்வை அதிகரிக்க, யுனியால் *உங்கள் தியாகிகளின் குடும்பங்களை அறிந்து கொள்ளுங்கள் என்ற* பிரச்சாரம் தொடங்கப்பட்டது. யுனியால் *"Empowering Divyangjan: A Compendium of Benefits and Facilities for the Differentially Abled Children of the Armed Forces"* என்ற புத்தகத்தின் இணை ஆசிரியராவார்.
# கிரண் யுனியல்

## குடும்ப வாழ்க்கை

யுனியால், சுனில் என்பவரை மணந்தார். இந்த இணையருக்கு இரண்டு குழந்தைகள் உள்ளனர்.
# அமினோஃபைட்டு

**அமினோஃபைட்டு** (*Aminoffite*) என்பது சிலிக்கேட்டு வகுப்பைச் சேர்ந்த ஒரு கனிமமாகும். இது முதன்முதலில் 1937 ஆம் ஆண்டில் கண்டுபிடிக்கப்பட்டு விவரிக்கப்பட்டது. சுவீடன் நாட்டின் இலாங்பன் பகுதியிலுள்ள இயற்கை வரலாற்று அருங்காட்சியகத்தில் பணியாற்றிய கனிமவியலில் நிபுணரும் கலைஞருமான கிரிகோரி அமினோஃப் (1883–1947) என்பவரைக் கௌரவிக்கும் வகையில் கனிமத்திற்கு அமினோஃபைட்டு என பெயர் சூட்டப்பட்டது.
# அமினோஃபைட்டு

## பண்புகள்

அமினோஃபைட்டு என்பது Ca<sub>2</sub>(Be,Al)(Si<sub>2</sub>O<sub>7</sub>)(H<sub>2</sub>O,OH) என்ற மூலக்கூற்று வாய்ப்பாட்டால் விவரிக்கப்படும் சிலிக்கேட்டு ஆகும். இது நாற்கோணவமைப்புப் படிகமாக படிகமாகிறது. மோவின் கடினத்தன்மை அளவுகோலில் இதன் கடினத்தன்மை அளவு 5.5 முதல் 6 வரை உள்ளது. நிக்கல்–இசுட்ரன்சு வகைப்பாட்டின் படி, அமினோஃபைட்டு "09.BH போரோசிலிக்கேட்டு வகையில் சேர்க்கப்படுகிறது. Si<sub>3</sub>O<sub>10</sub>, Si<sub>4</sub>O<sub>11</sub> போன்ற எதிர்மின் அயனிகள் இச்சோரோசிலிகேட்டில் காணப்படும். நேர்மின் அயனிகள் நான்முகி ஒருங்கிணைப்பில் உள்ளன. அதிக ஒருங்கிணைப்பில் உள்ள நேர்மின் அயனிகள் கினோயிட்டு, அகடோரைட்டு மற்றும் பென்கூபெரைட்டு ஆகிய கனிமங்களுடன் சேர்ந்துள்ளது.
# அமினோஃபைட்டு

## தோற்றமும் படிவுகளும்

பாரிய காந்தம் மற்றும் இலிமோனைட்டில் உள்ள விளிம்புகள் மற்றும் குழிகளில் அமினோஃபைட்டுகள் நன்கு உருவான படிகங்களாகக் காணப்படுகின்றன. பொதுவாக காந்தம், கோதைட்டு, புளோரைட்டு, கால்சைட்டு மற்றும் பாரைட்டு போன்ற பிற கனிமங்களுடன் தொடர்பு கொண்ட கனிமமாகக் காணப்படுகிறது. இது 1937 ஆம் ஆண்டு சுவீடனின் வார்ம்லாந்தின் பிலிப்சுடாட்டு, லாங்பானில் கண்டுபிடிக்கப்பட்டது. உருசியாவின் துவாவின் துக்டு மற்றும் ஆத்திரேலியாவின் நியூ சவுத் வேல்சின் தரோங்காவில் உள்ள காரப் பாறைப் பகுதிகளிலும் இது கண்டறியப்பட்டுள்ளது.